Mørk chokolade kan have en positiv effekt på dit kolesteroltal. Den indeholder ikke ret meget mættet fedt, som ellers kan påvirke kolesteroltallet negativt. Så du kan fint nyde mørk chokolade i moderate mængder, hvilket er langt bedre end slik og snacks. Undgå derimod større mængder almindelig mælkechokolade, som har et højere indhold af mættet fedt. En undersøgelse har endda vist, at mørk chokolade kan forstærke virkningen af kolesterolsænkende medicin. I studiet spiste deltagerne 60 gram mørk chokolade dagligt, hvilket selvfølgelig er en hel del, men mindre mængder kan sandsynligvis også hjælpe. Vi ved fra forskning om blodtryk, at selv små mængder mørk chokolade kan være blodtryksreducerende, så mon ikke det også gælder for kolesterol. Mørk chokolade indeholder aktive flavonoid-stoffer, og jo mere bittert chokoladen smager, desto flere flavonoider indeholder den som regel, hvilket gør den sundere.